aký je brighton?
je to mesto s morom a preto veľmi populárna dovolenková destinácia pre angličanov, ale aj zahraničných turistov, ktorých je v uk vždy neúrekom a za každého počasia. je to tiež kozmopolitné mesto, čiže tam žijú rôzne národnostné skupiny pokope a žijú si v pokoji a mieri. brighton je z môjho pohľadu a skúsenosti veľmi bezpečné mesto. ani raz za celý ten čas som sa necítila nejako ohrozená, nepociťovala som strach byť na ulici o 13ej poobede, či o 1ej v noci. Život v brightone je veľmi pestrý, farebný. tým, že tam žije veľa národností a kultúr dodáva to mestu tú farebnosť. vidieť to napríklad bežne na ulici, ľudia oblečení pestrofarebne, v rôznych štýloch (retro, hippies, hipster, rap). angličania sami o sebe sú veľmi “štýloví” a kreatívni. je to aj tým, že kladú dôraz na kultúru a umenie a aj brighton dýcha takou tou umeleckou atmosférou. umelecká scéna je tu veľmi pestrá.
brighton ma prívlastok “európske hlavné mesto lgbt komunity”. má ho právom, keďže je tam naozaj vysoká “koncentrácia” gayov a lezbičiek. je úplne bežné a normálne vidieť lezbický alebo gay pár prechádzať po ulici, držiac sa za ruky. Ľudia sa otvorene priznávajú k svojej sexualite doslova všade - v práci, u lekára, v škole.